2018. augusztus 12-én tagja volt az Eintracht Frankfurtot 5–0-ra legyőző keretnek a 2018-as német labdarúgó-szuperkupa mérkőzésen. December 15-én szezonbeli első gólját szerezte meg a Hannover 96 csapata ellen. 2019. február 9-én 100. alkalommal lépett pályára a bajnokságban a Bayern München színeiben a Schalke ellen 3–1-re megnyert találkozón. Március 9-én a VfL Wolfsburg ellen 6–0-ra megnyert bajnoki mérkőzésen az idénybeli második gólját szerezte meg. A szezon során mind a 34 bajnoki mérkőzésen pályára lépett és ott is maradt, valamint 13 gólpasszt jegyzett, amivel a bajnokságban a második lett Jadon Sancho mögött.